పాట్రిక్ కవనాగ్

పాట్రిక్ కవనాగ్ (అక్టోబర్ 21, 1904 - నవంబర్ 30, 1967) ఐర్లాండ్ దేశానికి చెందిన కవి, నవలా రచయిత, పాత్రికేయుడు.

జీవిత విశేషాలు 
పాట్రిక్ కవనాగ్ 1904, అక్టోబరు 21న ఐర్లాండ్ లోని కౌంటీ మొనఘన్, ఇన్సిస్కీన్ గ్రామంలోని రైతు కుటుంబంలో పది మంది సంతానంలో నాలుగోవాడిగా  జన్మించాడు. పాట్రిక్ తాత పాఠశాల ఉపాధ్యాయుడు. 13వ ఏట 6వ తరగతిలోనే చదువుమానేసి తన తండ్రితోపాటు వ్యవసాయం చేశాడు, చర్మకారుడిగా బూట్లు తయారుచేశాడు. ఆ తర్వాత కొంతకాలం ఫుట్‌బాల్ ఆటపై ఆసక్తి చూపించాడు.

రచనా ప్రస్థానం 
పాట్రిక్ 24వ ఏట ఐరిష్ సాహితీవేత్త జార్జ్ విలియమ్ రస్సెల్ ప్రోత్సాహంతో తాను చూసిన, అనుభవించిన జీవితంలోంచే రచనలు చేయడం ప్రారంభించాడు. గ్రామీణ యాసతో అతిశయోక్తులు లేకుండా సహజంగా రచనలు చేశాడు. కొంతకాలం లండన్, ఆ తర్వాత డబ్లిన్‌లో, బెల్ఫాస్ట్ నగరాల్లో జీవించాడు. తన జీవితాన్ని ఆత్మకథ నవలగా టారి ఫ్లిన్ (1948) పేరుతో రాశాడు. అది కొంతకాలం పాటు నిషేధానికి గురైంది.

కవిత్వం 
 1936 - ప్లోవ్మన్ అండ్ అదర్ పోయమ్స్
 1942 - ది గ్రేట్ హంగర్
 1947 - ఎ సోల్ ఫర్ సేల్
 1958 - రీసెంట్ పోయెమ్స్
 1960 - కమ్ డ్యాన్స్ విత్ కిట్టి స్టోలింగ్ అండ్ అదర్ పోయెమ్స్
 1964 - కలెక్టెడ్ పోయెమ్స్ (ISBN 0 85616 100 4)
 1972 - ది కంప్లీట్ పోయెమ్స్ ఆఫ్ ప్యాట్రిక్ కావనాగ్, ఎడిటెడ్ బై పీటర్ కావనాగ్
 1978 - లాఫ్ డెర్గ్
 1996 - సెలెక్టెడ్ పోయెమ్స్, ఎడిటెడ్ బై ఆంటోయినెట్టే క్విన్ (ISBN 0140184856)
 2004 - సెలెక్టెడ్ పోయెమ్స్, ఎడిటెడ్ బై ఆంటోయినెట్టే క్విన్ (ISBN 0-713-99599-8)

వచనాలు 
 1938 - ది గ్రీన్ ఫూల్
 1948 - టారి ఫ్లిన్ (ISBN 0141183616)
 1964 - సెల్ఫ్ పోర్ట్రెయిట్ - రికార్డింగ్
 1967 - కలెక్టెడ్ ప్ర్యూజ్
 1971 - నవంబర్ హగ్గార్డ్ ఎ కలెక్షన్ ఆఫ్ ప్రోస్ అండ్ పోయెట్రీ ఎడిటెడ్ బై పీటర్ కవనాగ్
 1978 - బై నైట్ నైట్స్టార్డ్. ఎ కన్ల్ఫేటెడ్ నావల్, కంప్లీటెడ్ బై పీటర్ కవనాగ్
 2002 - ఎ పోయెట్స్ కంట్రీ: సెలెక్టడ్ ప్రోస్, ఎడిటెడ్ బై ఆంటోనిట్టే క్విన్ (ISBN 1843510103)

మరణం 
పాట్రిక్ కవనాగ్ 1967, నవంబరు 30తన 63ఏళ్ళ వయసులో ఐర్లాండ్ లోని డబ్లిన్ లో మరణించాడు.

మూలలు 

1904 జననాలు
1967 మరణాలు
ఐరీష్ వంశానికి చెందిన ఆంగ్ల ప్రజలు
ఐర్లాండ్ అమెరికా దేశస్తులు
కవులు
ఐర్లాండ్ రచయితలు
పాత్రికేయులు